pythainlp/thai-wiki-dataset-v4 huggingface dataset:
ชัง ฮย็อก

ช็อง ยง-จุน (เกิด 20 ธันวาคม ค.ศ. 1976) รู้จักกันดีในชื่อ ชัง ฮย็อก  เป็นนักแสดงชาวเกาหลีใต้ เขาเป็นที่รู้จักจากบทนำในภาพยนตร์เรื่อง "ศึกป่วนฟ้า โรงเรียนมหาเวทย์" (2001) และ "ยัยตัวร้ายกับนายเซ่อซ่า" (2004) และละครโทรทัศน์เรื่อง "คุณผู้ชายกับยัยเปิ่น" (2002), "ขอขอบคุณจากดวงใจ" (2007), "แทกิล ยอดพยัคฆ์นักล่า" (2010), "จอมกษัตริย์ตำนานอักษร" (2011), "ชะตารัก สะดุดเลิฟ" (2014), "ล่าเสียงมรณะ" (2017), "ดอกไม้ป่าเงินตรา" (2017) และ "จอมดาบคืนยุทธ" (2020)
อาชีพ.
1997–2001:จุดเริ่มต้นและชื่อเสียง.
ช็อง ยง-จุนใช้เวลาส่วนใหญ่ในวัยเด็กและวัยรุ่นในปูซานบ้านเกิดของเขา ก่อนที่จะเปิดตัวการแสดงของเขาในปี ค.ศ. 1997 ในละครโทรทัศน์เรื่อง "Model" ภายใต้ชื่อในวงการของเขาคือ ชัง ฮย็อก นอกเหนือจากซีรีส์วัยรุ่นเรื่อง "School" และบทสมทบในภาพยนตร์ที่แทบจะไม่เคยมีใครเห็นเรื่อง "Zzang (The Best)" แล้ว ชัง ฮย็อกยังปรากฏตัวในมิวสิกวิดีโอเพลง "To Mother" ซึ่งเป็นซิงเกิลเปิดตัวในปี ค.ศ. 1999 ของบอยแบนด์ยอดนิยมวง จี.โอ.ดี ทำให้เขาเป็นที่ถูกพูดถึงในเวลานั้น นอกจากนี้ในปี 1999 เขายังรับบทเป็นมยองฮาในซีรีส์เรื่อง "Into the Sunlight" เขาใช้ชื่อในวงการแร็ปว่า "TJ" โดยเขามีช่วงเวลาสั้น ๆ ในการเป็นแร็ปเปอร์และแสดงในมิวสิกวิดีโอหลายเพลงจากอัลบั้มแร็ปของเขาคืออัลบั้ม "TJ Project" ซึ่งวางจำหน่ายในปี ค.ศ. 2000
อาชีพการแสดงของชัง ฮย็อกเริ่มมีชื่อเสียงโด่งดังในปี ค.ศ. 2001 เมื่อเขาได้รับเลือกให้แสดงนำในภาพยนตร์เรื่อง "ศึกป่วนฟ้า โรงเรียนมหาเวทย์" ร่วมกับนักแสดงสาวชิน มิน-อา การแสดงของเขาในบทบาทที่แปลกประหลาดได้รับคำชมจากแฟน ๆ และนักวิจารณ์
2002–2004: ความนิยมและข้อโต้แย้งในกระแสหลัก.
ในปี ค.ศ. 2002 เขายังคงสร้างชื่อให้กับตัวเอง โดยนำแสดงในภาพยนตร์ที่ดังแบบเงียบ ๆ เรื่อง "Jungle Juice" ซึ่งขึ้นอันดับหนึ่งในบ็อกซ์ออฟฟิศ ความนิยมของเขาเพิ่มขึ้นอย่างต่อเนื่องเมื่อเขาแสดงละครโทรทัศน์ยอดนิยมเรื่อง "คุณผู้ชายกับยัยเปิ่น" ร่วมกับนักแสดงสาวจัง นารา นอกจากนี้เขายังได้รับบทใน "Public Toilet" ซึ่งเป็นผลงานร่วมทุนสร้างระหว่างฮ่องกงและเกาหลีโดยผู้กำกับชื่อดังอย่าง Fruit Chan ชาวฮ่องกง 
ชัง ฮย็อกยังคงปรากฏตัวในผลงานที่มีชื่อเสียง ในปี ค.ศ. 2003 เขาได้แสดงร่วมกับ อี นา-ย็องในภาพยนตร์ตลกเรื่อง"ปิ๊งรัก คอร์สวุ่นไอเลิฟยู" ของผู้กำกับคิม ซ็อง-ซู และในปีต่อมา เขาได้แสดงประกบช็อน จี-ฮย็อนใน"ยัยตัวร้ายกับนายเซ่อซ่า"ของผู้กำกับกวัก แจ-ยง
อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ

อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ (; โรมาจิ: "Aru Asa Damī Heddo Maiku ni Natteita Ore-kun no Jinsei"; : อารุ อาซะ ดามี เฮ็ดโดะ ไมกุ นิ นัตเตอิตะ โอเระ-คุง โนะ จินเซ; #เปลี่ยนทาง "ชีวิตของข้าที่กลายเป็นไมโครโฟนหัวหุ่นในเช้าวันหนึ่ง") เป็นซีรีส์อนิเมะโทรทัศน์ออริจินอลญี่ปุ่นขนาดสั้นเกี่ยวกับเอ็มเอสเอ็มอาร์ ร่วมผลิตโดยสตูดิโอเอกาจิเอปิกะและอินดิวิชัน กำกับโดยโยชิโนบุ คาไซ ออกแบบตัวละครต้นฉบับโดย cura ดัดแปลงแบบตัวละครสำหรับแอนิเมชันโดยโยชิโนริ อตสึกะ ซีรีส์อนิเมะออกอากาศตั้งแต่เดือนตุลาคมถึงธันวาคม พ.ศ. 2565 ทางช่องโตเกียวเอ็มเอ็กซ์ เพลงประกอบอนิเมะชื่อเพลงว่า "คาตาจิ นิ เดกิไน โมโนล็อก" ร้องโดยโคโตโกะ
ให้เสียงโดย: โทโมกาซึ สึงิตะ
ให้เสียงโดย: ซาโอริ โอนิชิ
ให้เสียงโดย: อาการิ คิโต
ให้เสียงโดย: มายุ ซางาระ
ให้เสียงโดย: Lynn
ให้เสียงโดย: มิยุ คุโบตะ
ให้เสียงโดย: คาโอริ มิซึฮาชิ
เทพมรณะ สงครามเลือดพันปี

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เทพมรณะ สงครามเลือดพันปี หรือ บลีช เทพมรณะ สงครามเลือดพันปี (; โรมาจิ: "Burīchi: Sennen Kessen-hen") เป็นซีรีส์อนิเมะญี่ปุ่นอิงจากซีรีส์มังงะ "เทพมรณะ" โดยไทโตะ คูโบะ และเป็นภาคต่อโดยตรงของซีรีส์อนิเมะ"เทพมรณะ" ในเดือนมีนาคม พ.ศ. 2563 นิตยสาร"โชเน็งจัมป์รายสัปดาห์"และ "Bleach 20th Anniversary Project & Tite Kubo New Project Presentation" ไลฟ์สตรีมประกาศว่าเนื้อเรื่องภาคสุดท้ายของมังงะ "สงครามเลือดพันปี" จะมีโครงการเป็นอนิเมะ ในเดือนพฤศจิกายน พ.ศ. 2564 มีการประกาศว่าโครงการอนิเมะจะเป็นซีรีส์โทรทัศน์ ภาพยนตร์ตัวอย่างและภาพวิชวลของซีรีส์ได้เผยแพร่ในงานจัมป์เฟสตา '22 เมื่อวันที่ 18 ธันวาคม พ.ศ. 2564 ซีรีส์อนิเมะกำกับโดยโทโมฮิซะ ทางูจิและเริ่มออกอากาศทางช่องทีวีโตเกียวในวันที่ 11 ตุลาคม พ.ศ. 2565 ซีรีส์อนิเมะจะออกอากาศทั้งหมด 4 คอร์ โดยมีช่วงหยุดระหว่างคอร์ คอร์แรกชื่อว่า "บทสงครามเลือด" (Blood Warfare) มีทั้งหมด 13 ตอน และจบในวันที่ 27 ธันวาคมของปีเดียวกัน คอร์ที่สองชื่อว่า "บทการแยกจาก" (The Seperation) ออกอากาศในเดือนกรกฎาคม และจบในเดือนกันยายน พ.ศ. 2566 คอร์ที่สามชื่อว่า "บทการแตกแยก" (The Conflict) ออกอากาศในเดือนตุลาคม และจบในเดือนธันวาคม พ.ศ. 2567 และคอร์สุดท้ายชื่อว่า "บทภัยพิบัติ" (The Calamity) มีกำหนดออกอากาศใน พ.ศ. 2568 โดยไทเทะเปิดเผยว่าเนื้อเรื่องคอร์นี้ กว่า 50% จะเป็นเนื้อเรื่องที่ไม่ได้ถูกเขียนลงในมังงะและฉบับนวนิยาย ซึ่งจะทำให้ซีรีส์นี้มีเนื้อหาตอนจบที่ครบถ้วนและสมเหตุสมผลกว่าในมังงะ
รายชื่อตอน.
<onlyinclude>
</onlyinclude>
น้ำเกรปฟรูต

น้ำเกรปฟรูต  คือน้ำผลไม้ที่ทำจากเกรปฟรูต อุดมไปด้วยวิตามินซี มีรสชาติตั้งแต่รสเปรี้ยวไปจนถึงรสเปรี้ยวจัด น้ำเกรปฟรูตมีหลากหลายแบบ ได้แก่ น้ำเกรปฟรูตขาว น้ำเกรปฟรูตชมพู และน้ำเกรปฟรูตแดงทับทิม
น้ำเกรปฟรูตมีความสำคัญในทางการแพทย์เนื่องจากมีอันตรกิริยากับยาทั่วไปหลายชนิด เช่น กาเฟอีน ซึ่งสามารถเปลี่ยนแปลงสภาวะในร่างกายได้
น้ำเกรปฟรูตเป็นเครื่องดื่มอาหารเช้าทั่วไปในสหรัฐ
อันตรกิริยาระหว่างยา.
ผลเกรปฟรูตและน้ำเกรปฟรูตพบว่ามีอันตรกิริยากับยาหลายชนิด ในหลายกรณีทำให้เกิดอาการไม่พึงประสงค์ เกิดอันตรกิริยาได้สองทาง ทางหนึ่งคือเกรปฟรูตสามารถยับยั้งเอนไซม์ในกระบวนการเมแทบอลิซึมของยาได้ หากยาไม่ผ่านกระบวนการเมแทบอลิซึม ระดับของยาในเลือดจะสูงเกินไปซึ่งทำให้เกิดอาการไม่พึงประสงค์ อีกทางหนึ่งคือเกรปฟรูตสามารถขัดขวางการดูดซึมยาในลำไส้ หากยาไม่ถูกดูดซึม ก็จะมีปริมาณในเลือดไม่เพียงพอที่จะส่งผลรักษา
น้ำเกรปฟรูตที่ทำจากเกรปฟรูตหนึ่งผลหรือน้ำเกรปฟรูตหนึ่งแก้วขนาด 200 มิลลิตร (6.8 ออนซ์สหรัฐ) อาจก่อให้เกิดพิษจากการใช้ยาเกินขนาด ยาที่ไม่สามารถใช้ร่วมกันได้กับเกรปฟรูตมักระบุบนฉลากของภาชนะบรรจุหรือเอกสารกำกับยา ผู้ที่รับประทานยาสามารถสอบถามผู้ให้บริการด้านสุขภาพหรือเภสัชกรเกี่ยวกับอันตรกิริยาระหว่างเกรปฟรูตกับยาได้
ใช้ในค็อกเทล.
น้ำเกรปฟรูตใช้ในค็อกเทลหลายชนิด เช่น ซีบรีซ (ประกอบด้วยน้ำเกรปฟรูต วอดก้า และน้ำแครนเบอร์รี) ซอลตีด็อก มิโมซาเกรปฟรูต และแรดเลอร์แกรปฟรูต
ข้อบังคับของแคนาดา.
ข้อบังคับของแคนาดาเกี่ยวกับการผลิตและจำหน่ายน้ำเกรปฟรูตในเชิงพาณิชย์คือต้องทำจากเกรปฟรูตสุกที่สะอาด และอาจมีน้ำตาล น้ำตาลอินเวิร์ต เดกซ์โทรส กลูโคส และสารกันบูดประเภท 2 เช่น กรดเบนโซอิก อะไมเลส เซลลูเลส และเพกติเนส ตามมาตรฐานของแคนาดา น้ำเกรปฟรูตควรมีกรดอะมิโนอิสระมากกว่า 1.15 มิลลิสมมูลต่อ 100 มิลลิลิตร (3.5 ออนซ์อังกฤษ; 3.4 ออนซ์สหรัฐ) โพแทสเซียมมากกว่า 70 มิลลิกรัมต่อ 100 มิลลิลิตร และมีค่าการดูดกลืนแสงของสารโพลีฟีนอล ทั้งหมดไม่ต่ำกว่า 0.310 ในระหว่างกระบวนการผลิต ปริมาณน้ำตาลในน้ำผลไม้ ก่อนการเติมน้ำตาล น้ำตาลอินเวิร์ต เดกซ์โทรส หรือกลูโคส ควรมีค่าบริกซ์ที่อ่านได้ไม่น้อยกว่า 9.3 ต้องมีกรดซิตริกปราศจากน้ำ ร้อยละ 0.7 ถึง 2.1 โดยน้ำหนัก
วัดหอไตรเหล่าใหญ่

วัดหอไตรเหล่าใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหล่าใหญ่ อำเภอกุฉินารายณ์ จังหวัดกาฬสินธุ์ ปัจจุบันมีพระครูสังวรสีลสาร (ไปล่ สญฺญโม) ดำรงตำแหน่งเจ้่าอาวาส
ประวัติ.
วัดหอไตรเหล่าใหญ่ตั้งวัดเมื่อ พ.ศ. 2366 ได้รับพระราชทานวิสุงคามสีมาเมื่อ พ.ศ. 2465 ได้รับพระราชทานวิสุงคามสีมาครั้งหลังเมื่อวันที่ 20 ธันวาคม พ.ศ. 2542 
ภายในวัดมีสิม ซึ่งสันนิษฐานว่าสร้างเมื่อ พ.ศ. 2438 ในสมัยหลวงปู่เหลาเป็นเจ้าอาวาสปกครองวัด โดยท่านได้เดินทางไปยังพระธาตุเชิงชุม จังหวัดสกลนคร ได้พบกับช่างนายช่างชื่อ แกวยอ เป็นชาวเวียดนาม จึงได้ชักชวนให้มาสร้างสิมที่วัดหอไตรเหล่าใหญ่ ใช้เวลาสร้างนาน 15 ปี ต่อมาเมื่อ พ.ศ. 2484 ช่างคำพัน แก้วปัญญา ชาวบ้านศรีฐาน อำเภอกมลาไสย จังหวัดกาฬสินธุ์ ได้มาปั้นสิงห์ตรงราวบันไดทางขึ้นสิมเพิ่ม 
เสนาสนะ.
สิมมีผังเป็นรูปสี่เหลี่ยมผืนผ้าบนฐานเอวขัน หันหน้าไปทิศตะวันตก ก่ออิฐฉาบปูนหลังคาทรงจั่วซ้อนกัน 2 ชั้น มีบันไดทางเข้าด้านหน้าตรงกับประตูทางเข้าสิม มีลวดลายสีกลีบ คีย์สโตนตรงซุ้มวงโค้ง ซึ่งเป็นงานที่ปรากฏในประเทศเวียดนาม
บริเวณหน้าหน้าวัดทางทิศเหนือมีหนองน้ำ เดิมเคยเป็นที่ตั้งของหอไตรกลางหนองน้ำ ในช่วงพระอาจารย์สมิธ แสงกล้า (หลวงปู่เพชร) เป็นเจ้าอาวาสปกครองวัด หอไตรได้พังทลายลง ชาวบ้านได้ช่วยกันจุดไฟเผาหอไตรเพื่อป้องกันการถล่มลงมา ปัจจุบันซากของหอไตรเหลือแต่เสา
วัดบ้านน้ำคำ (สระเกตุ)

วัดบ้านน้ำคำ (สระเกตุ) เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำคำ อำเภอสุวรรณภูมิ จังหวัดร้อยเอ็ด
ประวัติ.
วัดบ้านน้ำคำ (สระเกตุ) ตั้งวัดเมื่อ พ.ศ. 2236 ในสมัยกรุงศรีอยุธยาตอนปลาย ไม่ทราบนามผู้สร้างและไม่มีประวัติเป็นที่แน่ชัด มีเรื่องเล่าว่า ชาวข่าละแดเป็นผู้สร้าง ได้รับพระราชทานวิสุงคามสีมาเมื่อวันที่ 13 เมษายน พ.ศ. 2469 เขตวิสุงคามสีมา กว้าง 40 เมตร ยาว 80 เมตร วิหารและอุโบสถ ขึ้นทะเบียนเป็นโบราณสถานแห่งชาติ เขต 8 อุบลราชธานี เมื่อ พ.ศ. 2545
อาคารเสนาสนะ.
อาคารเสนาสนะที่สำคัญ ได้แก่ วิหาร (อาฮาม) และอุโบสถ (สิม) รูปแบบสถาปัตยกรรมแบบพื้นถิ่นอีสานที่สร้างขึ้นภายใต้อิทธิพลของศิลปะลาวและศิลปะรัตนโกสินทร์ตอนต้น 
วิหาร (อาฮาม) แต่เดิมเป็นอุโบสถ ต่อมาได้ถอดถอนพัทธสีมาออก แล้วใช้เป็นวิหารโดยชาวบ้านได้สร้างอุโบสถหลังใหม่ขึ้นแทนตั้งอยู่คู่กันทางทิศเหนือ ขนาดของวิหารกว้าง 8.5 เมตร ยาว 9 เมตร หันหน้าทางทิศตะวันออก เป็นวิหารทึบ ฐานปัทม์ยกสูงแบบที่เรียกว่าฐานแอวขัน มีบันไดทางขึ้นทางด้านหน้า (ทิศตะวันออก) และบันไดสำหรับพระสงฆ์ทางด้านข้าง (ทิศใต้) ใกล้กับฐานชุกชีมีหน้าต่างบานเล็ก ๆ ที่ผนังด้านข้าง ด้านละ 1 บาน หลังคามุงด้วยไม้แป้นเกล็ดปัจจุบัน (พ.ศ. 2543) ชำรุดพัง ทางวัดจึงใช้สังกะสีมุงแทน หน้ามุขตกแต่งด้วยลายฮังผึ้ง (รวงผึ้ง) และไม้จำหลักลวดลายพรรณพฤกษา ภาพกลางเป็นภาพมาร (ราหู) อมจันทร์
อุโบสถ (สิม) ตั้งอยู่คู่กับวิหารสร้างขึ้นในภายหลังระหว่างปลายรัชสมัยรัชกาลที่ 4 หรือต้นรัชกาลที่ 5 ขนาดกว้าง 8 เมตร ยาว 10 เมตร เป็นสิมโปร่ง ฐานปัทม์ยกสูงแบบแอวขัน ด้านหน้าโล่ง ผนังด้านข้างและด้านหลังก่อด้วยอิฐ มีช่องหน้าต่างเล็ก ๆ ที่ผนังด้านข้างด้านละ 2 บ้าน หลังคาเดิมมุงด้วยไม้แป้นเกล็ด ปัจจุบัน (ข้อมูล พ.ศ. 2543) มีสภาพชำรุดเช่นเดียวกับวิหาร ทางวัดจึงใช้สังกะสีมุงคลุมอาคารเอาไว้ หน้ามุขสลักลวดลายเถาไม้ ลายพรรณพฤกษา และมาร (ราหู) อมจันทร์ ส่วนหน้าบันทำเป็นลายตาเวนหรือตะวัน สิมสร้างขึ้นภายหลังระหว่างปลายรัชกาลที่ 4 หรือต้นรัชกาลที่ 5 
วัดมีธาตุเก่า 2 องค์ตั้งอยู่ทางนอกกำแพงรั้ววัดด้านทิศเหนือ และตั้งอยู่ข้างวิหาร อาคารเสนาสนะอื่น ๆ ได้แก่ ศาลาการเปรียญ กว้าง 13 เมตร ยาว 28 เมตร สร้างเมื่อ พ.ศ. 2522 กุฏิสงฆ์ 2 หลัง เป็นอาคารไม้ 1 หลัง อาคารตึก 1 หลัง ศาลาอเนกประสงค์ กว้าง 20 เมตร ยาว 40 เมตร สร้างเมื่อ พ.ศ. 2555 และศาลาบำเพ็ญกุศล กว้าง 8 เมตร ยาว 16 เมตร สร้างเมื่อ พ.ศ. 2542
ผัดขิง

ผัดขิง  เป็นอาหารเอเชียตะวันออกเฉียงใต้ที่ได้รับอิทธิพลจากประเทศจีนซึ่งเป็นที่นิยมในประเทศไทยและประเทศลาว
ในประเทศไทย การผัดขิง สันนิษฐานว่าเป็นอาหารที่รังสรรค์ขึ้นใหม่ในช่วงหลังเทศกาลวันไหว้ของประเทศจีน มักจะรับประทานกันไม่ทัน หรืออาจรู้สึกจำเจกับการรับประทานอาหารประเภทต้ม จึงได้ลองทำเป็นอาหารประเภทผัดโดยใส่ขิงที่เป็นเครื่องสมุนไพรผสมลงไป
การผัดขิงนิยมใช้วัตถุดิบ อาทิ ไก่และหมู โดยไก่ผัดขิง ประกอบด้วยไก่ผัดและผัก อาทิ เห็ดและพริก ส่วนประกอบสำคัญคือ ขิง ซึ่งทำให้อาหารมีรสชาติที่โดดเด่นมาก ส่วนประกอบสำคัญในจานนี้ อาทิ ซอสถั่วเหลืองและหัวหอม รับประทานพร้อมข้าว ในสองประเทศ บางครั้งกึ๋นไก่ก็สามารถใช้แทนไก่ได้
เรือคอร์เวตชั้นวีสบี

เรือคอร์เวตชั้น"วีสบี"  เป็นเรือรบที่กองทัพเรือสวีเดนใช้งาน โดยเป็นเรือคอร์เวตรุ่นใหม่ล่าสุดที่กองทัพเรือนำมาใช้ต่อจากเรือคอร์เวตชั้น"กอเทนเบิร์ก" และชั้น"สต็อกโฮล์ม" การออกแบบเรือเน้นพื้นที่หน้าตัดของเรดาร์ที่มองเห็นได้ต่ำและสัญญาณอินฟาเรด ตลดจนเรือชั้นนี้ได้รับความสนใจจากนานาชาติอย่างกว้างขวางเนื่องจากความสามารถในฐานะเรือรบล่องหน
เรือลำแรกในชั้นนี้ตั้งชื่อตามวีสบี ซึ่งเป็นเมืองหลักบนเกาะกอตแลนด์
เรือ"วีสบี"ได้รับการออกแบบโดยสำนักงานการจัดหายุทธภัณฑ์กลาโหมสวีเดน (FMV) และสร้างโดยบริษัทซ้าบคกกุมส์ ออเบีย ในคอลส์ครูนา เรือลำแรกของชั้นดังกล่าวเปิดตัวใน ค.ศ. 2000 แต่การผลิตประสบกับความล่าช้าซ้ำแล้วซ้ำเล่า ส่วนเรือลำที่ห้าและลำสุดท้ายได้รับการส่งมอบใน ค.ศ. 2015
ครั้นใน ค.ศ. 2021 ได้มีคำสั่งให้พัฒนาบรรดาเรือคอร์เวต"วีสบี"รุ่นที่สองที่พัฒนาขึ้น
ตำบลเพย์แรเจ

เพย์แรเจ  เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 22 หมู่บ้าน จากสำมะโน พ.ศ. 2549 ตำบลนี้มีประชากร 11,805 คนใน 2,994 ครัวเรือน
ตำบลแกเรฮ์โทฆอน

แกเรฮ์โทฆอน  เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 ตำบลนี้มีประชากร 21,747 คนใน 5,667 ครัวเรือน
รัฐวิทย์ กิจวรลักษณ์

รัฐวิทย์ กิจวรลักษณ์ ชื่อเล่น แปลน หรือชื่อติดปากของทุกคนคือ แคนตาลูป (เกิด 19 กุมภาพันธ์ พ.ศ. 2540) เป็นนักแสดงซีรีส์ชาวไทย เริ่มต้นอาชีพนักแสดงเมื่ออายุ 19 ปีในซีรีส์เรื่องรักออกเดิน ในปี พ.ศ. 2559 เขาเป็นที่รู้จักกันเป็นอย่างดีจากบท แคน ในซีรีส์เรื่องบังเอิญรัก ในปี พ.ศ. 2561
ประวัติและการศึกษา.
รัฐวิทย์ กิจวรลักษณ์ ชื่อเล่น "แปลน" เกิดเมื่อวันที่ 19 กุมภาพันธ์ พ.ศ. 2540 มีพี่สาวหนึ่งคน สำเร็จการศึกษาจากโรงเรียนสาธิตมหาวิทยาลัยราชภัฏสวนสุนันทา ปัจจุบัน เป็นนักศึกษาชั้นปีที่ 4 วิทยาลัยดุสิตธานี สาขาวิชานวัตกรรมการบริการในอุตสาหกรรมการท่องเที่ยวและโรงแรม
ไลฟ์สไตล์.
เขาเป็นคนรักฟุตบอลและทีมโปรดของเขาคือแมนเชสเตอร์ยูไนเต็ด แฟชั่นของเขาคือสไตล์มินิมอลด้วยเสื้อเชิ้ตกับกางเกงยีนส์ขาด ๆ และรองเท้าแตะ เขาสนใจในการทำอาหารและเขาฝันที่จะเป็นเจ้าของร้านอาหารเล็ก ๆ ชอบเล่นเกมในเวลาว่างๆ 
อาชีพ.
เขาได้รับการแนะนำให้แสดงในซีรีส์เรื่อง "รักออกเดิน" ในปี พ.ศ. 2559 โดยเขารับบทเป็นวิทย์ ในปี พ.ศ. 2561 เขาเป็นที่รู้จักจากบท แคน ซึ่งเป็นตัวละครในซีรีส์ BL เรื่อง "บังเอิญรัก" ที่ออกอากาศทางช่องจีเอ็มเอ็ม 25 และทางไลน์ทีวี แสดงพี่นาคภาค3 ในปี 2565 และพี่นาค4 ในปี 2567
แฟนธอม บลัด

แฟนธอม บลัด หรือ สายเลือดปีศาจ (; โรมาจิ: "Fantomu Buraddo") เป็นซีรีส์มังงะในปี พ.ศ. 2529 แต่งเรื่องและวาดภาพโดยฮิโรฮิโกะ อารากิ เป็นภาคแรกของซีรีส์ขนาดยาว "โจโจ้ ล่าข้ามศตวรรษ" มังงะตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะในชื่อเดิมว่า "โจโจ้ ล่าข้ามศตวรรษ ภาค 1 โจนาธาน โจสตาร์: วัยเยาว์นั้น" (; โรมาจิ: "JoJo no Kimyō na Bōken Dai Ichi Bu Jonasan Jōsutā -Sono Seishun") รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 5 เล่ม ภาคนี้ตีพิมพ์ในนิตยสารเป็นเวลามากกว่า 10 เดือน ตั้งแต่วันที่ 1 มกราคม พ.ศ. 2560 ถึงวันที่ 26 ตุลาคมปีเดียวกัน ต่อด้วยภาคถัดไปคือ "กระแสสงคราม"
เนื้อเรื่องมีฉากเป็นประเทศอังกฤษช่วงต้นถึงปลายทศวรรษ 1880 เป็นเรื่องราวของโจนาธาน โจสตาร์ ทายาทของตระกูลโจสตาร์อันมั่งคั่ง และน้องชายบุญธรรมดีโอ บรันโด ซึ่งต้องการยึดสมบัติของตระกูลโจสตาร์มาเป็นของตน ดีโอใช้หน้ากากศิลาโบราณเปลี่ยนตัวเองให้กลายเป็นผีดูดเลือด ฝ่ายโจนาธานได้เรียนรู้ศิลปะการต่อสู้ที่อิงจากแสงอาทิตย์เรียกว่า คลื่นมนตรา (波紋, Hamon) เพื่อใช้ในการต่อสู้กับดีโอ
ซีรีส์มังงะได้รับการดัดแปลงเป็นอนิเมะถึง 2 ครั้ง ในรูปแบบภาพยนตร์ผลิตโดยสตูดิโอเอพีพีพีในปี พ.ศ. 2550 และในฐานะส่วนหนึ่งของฤดูกาลแรกของซีรีส์อนิเมะโทรทัศน์ "โจโจ้ ล่าข้ามศตวรรษ" ผลิตโดยสตูดิโอเดวิดโปรดักชันในปี พ.ศ. 2555 และยังได้รับการดัดแปลงเป็นวิดีโอเกมในปี พ.ศ. 2549 โดยบริษัทบันได
เทคบอล

เทคบอล  เป็นกีฬาที่ผสมองค์ประกอบของเซปักตะกร้อและเทเบิลเทนนิสเข้าด้วยกัน เทคบอลใช้ลูกบอลเล่นบนโต๊ะทรงโค้ง ผู้เล่นใช้ร่างกายได้ทุกส่วน ยกเว้นแขนและมือ ส่งลูกฟุตบอลข้ามโต๊ะกันไปมาไม่ว่าจะด้วยวิธีใด อาจเล่นสองคนในการแข่งขันเดี่ยว หรือเล่นสี่คนในการแข่งขันคู่ สหพันธ์เทคบอลนานาชาติ  นำกีฬานี้ขึ้นสู่ระดับนานาชาติ นักฟุตบอลระดับโลกหลายคนให้ความสนใจเทคบอล และหลังจากกีฬานี้ได้รับการบรรจุเป็นหนึ่งในกีฬาใช้แข่งขันในเอเชียนบีชเกมส์ 2023 และยูโรเปียนเกมส์ 2023 สมาพันธ์เทคบอลนานาชาติพยายามทำให้กีฬานี้เป็นส่วนหนึ่งของกีฬาในโอลิมปิก
เทคบอลเป็นกีฬาที่ได้รับการยอมรับเร็วที่สุดของโลกในเดือนสิงหาคม ค.ศ. 2018 เมื่อสมาพันธ์เทคบอลนานาชาติได้รับการยอมรับอย่างเป็นทางการโดยสภาโอลิมปิกแห่งเอเชีย ในเดือนมิถุนายน ค.ศ. 2019 สมาพันธ์ได้รับการยอมรับอย่างเป็นทางการโดยสมาคมคณะกรรมการโอลิมปิกแห่งชาติแอฟริกา
ในเดือนพฤศจิกายน ค.ศ. 2020 สมาพันธ์เทคบอลนานาชาติได้เป็นสมาชิกอย่างเต็มตัวของสมาคมสหพันธ์กีฬานานาชาติ 
ประวัติ.
เทคบอลถือกำเนิดขึ้นใน ค.ศ. 2012 โดยนักกีฬาฟุตบอลในฮังการีสามคนได้แก่ กาโบร์ โบร์ชาญี (อดีตนักกีฬาอาชีพ), เจิร์จ ก็อจจาน (นักธุรกิจชาวฮังการี) และวิกโตร์ ฮูซาร์ (นักคอมพิวเตอร์) ความคิดในการสร้างกีฬาใหม่ขึ้นมาจากโบร์ชาญีที่เคยเล่นฟุตบอลบนโต๊ะเทเบิลเทนนิส โต๊ะแนวนอนทำให้ลูกบอลมักไม่ทำให้ลูกบอลเด้งไปหาอีกผู้เล่นหนึ่ง ทำให้เกมนี้ไม่มีความสนุกมากเท่าที่ควร โบร์ชาญีคิดว่าหากทำให้โต๊ะเป็นทรงโค้ง พื้นผิวลักษณะคล้ายช่องโค้งอาจช่วยให้ลูกบอลกระดอนไปถึงเท้า หลังจากการพัฒนาหลายปีด้วยกันกับฮูซาร์ โต๊ะเทคบอลโต๊ะแรกก็ได้รับการสร้างขึ้นใน ค.ศ. 2014
กฎและกติกา.
กฎการเล่นเทคบอลออกโดยสมาพันธ์เทคบอลนานาชาติ
สนามเล่น.
สนามเทคบอลขนาดใช้แข่งขันอย่างเป็นทางการต้องกว้างอย่างน้อย คูณ ยาวอย่างน้อย คูณ สูงอย่างน้อย สนามต้องเป็นทรงสี่เหลี่ยมและมีป้ายล้อมสนาม (court surround) ยาวไม่น้อยกว่า สูงไม่เกิน โต๊ะเทคอยู่กึ่งกลางสนามพอดีโดยมีตาต่ายขนานกับด้านที่สั้นกว่าของความยาวรอบรูป
โต๊ะเทค.
โต๊ะทรงโค้งมีความยาว และกว้าง โดยมีการขึงตาข่ายความสูง แบ่งพื้นผิวโต๊ะออกเป็นสองฝั่ง มุมด้านนอก 2 มุมของความกว้างอยู่เหนือพื้น 
ลูกบอล.
ลูกบอลเป็นทรงกลมและต้องทำมาจากหนังหรือวัสดุอื่นที่เหมาะสมและมียางในลาเท็กซ์ที่มีวาล์วบิวทิล มีขนาดเหมือนลูกบอลปกติที่ใช้ในการแข่งขันฟุตบอล (ขนาด 5) ซึ่งมีแรงกดดันน้อยกว่าลูกฟุตบอลธรรมดา
อันดับโลก.
สมาพันธ์เทคบอลนานาชาติมีการจัดอันดับโลกในการแข่งขันเดี่ยว การแข่งขันคู่ และการแข่งขันคู่ผสม โดยอิงจากคะแนนอันดับโลกที่ได้รับจากการแข่งขันอย่างเป็นทางการของสมาพันธ์
 "ณ วันที่ 22 กุมภาพันธ์ ค.ศ. 2022"
ครูโฮชิ ดาวในดงสาวป่วน

ครูโฮชิ ดาวในดงสาวป่วน (; โรมาจิ: "Onna no Sono no Hoshi") เป็นซีรีส์มังงะญี่ปุ่น แต่งเรื่องและวาดภาพโดยยามะ วายามะ ตีพิมพ์ในนิตยสาร"ฟีลยัง" นิตยสารมังงะแนว"โจเซ"ของสำนักพิมพ์โชเด็นชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ออริจินอลวิดีโอแอนิเมชันดัดแปลงผลิตโดยสตูดิโอลาแปงแทร็ก วางจำหน่ายในเดือนธันวาคม พ.ศ. 2565
เนื้อเรื่อง.
เรื่องราวชีวิตประจำวันของโฮชิ อาจารย์ชายสอนวิชาภาษาญี่ปุ่นในโรงเรียนหญิงล้วน เช่น การเลี้ยงหมาประจำห้องเรียน การให้คำปรึกษาแก่นักเรียน การออกไปดื่มกับเพื่อนร่วมงาน 
ให้เสียงโดย: เก็ง โฮชิโนะ
อาจารย์สอนวิชาภาษาญี่ปุ่นในโรงเรียนหญิงล้วน
ให้เสียงโดย: มาโมรุ มินาโนะ
อาจารย์ในที่ทำงานในโรงเรียนเดียวกับอาจารย์โฮชิ สนิทกับอาจารย์โฮชิ
ให้เสียงโดย: ยูมิ อูจิยามะ
นักเรียนในชั้นเรียนของอาจารย์โฮชิ
สื่อ.
มังงะ.
"ครูโฮชิ ดาวในดงสาวป่วน" แต่งเรื่องและวาดภาพโดยยามะ วายามะ เริ่มตีพิมพ์ในนิตยสาร"ฟีลยัง" นิตยสารมังงะแนว"โจเซ"ของสำนักพิมพ์โชเด็นชะตั้งแต่วันที่ 8 มกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกกบง") ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 20 ธันวาคม พ.ศ. 2565
หนังสือมังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 8 มกราคม พ.ศ. 2563</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 8 พฤษภาคม พ.ศ. 2564</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 8 ธันวาคม พ.ศ. 2565</td><td> (special edition)</td></tr>
</table>
ออริจินอลวิดีโอแอนิเมชัน.
ในเดือนสิงหาคม พ.ศ. 2565 มีการประกาศว่ามังงะจะได้รับการดัดแปลงเป็น ออริจินอลวิดีโอแอนิเมชัน (โอวีเอ) ผลิตโดยสตูดิโอลาแปงแทร็ก กำกับโดยมาโมรุ มาตาเกยามะ เขียนบทโดยเทรูโกะ อุตสึมิ ออกแบบตัวละครโดยนาโฮะ โคโซโนะ ผู้รับหน้าที่เป็นหัวหน้าผู้กำกับแอนิเมชันด้วย และแต่งดนตรีประกอบโดยเค ฮาเนโอกะ โอวีเอวางจำหน่ายในรูปแบบแผ่นบลูเรย์ซึ่งแถมมากับมังงะเล่มที่ 3 ฉบับพิเศษซึ่งวางจำหน่ายในวันที่ 8 ธันวาคม พ.ศ. 2565
เรือคอร์เวตชั้นเบราน์ชไวค์

เรือคอร์เวตชั้น"เบราน์ชไวค์"  บางครั้งเรียกว่า เรือคอร์เวต 130 เป็นชั้นเรือคอร์เวตเดินทะเลรุ่นใหม่ล่าสุดของประเทศเยอรมนี โดยเรือรบห้าลำได้เข้ามาแทนที่เรือเร็วโจมตีชั้น"เกพรัด"ของกองทัพเรือเยอรมัน
ส่วนในเดือนตุลาคม ค.ศ. 2016 มีการประกาศว่าจะมีการจัดหาเรือคอร์เวตชุดที่สองจำนวนห้าลำ ซึ่งแต่เดิมจะจัดหาระหว่าง ค.ศ. 2022–2025 แต่ขณะนี้มีรายงานว่าล่าช้า การตัดสินใจดังกล่าวเป็นไปตามข้อกำหนดของเนโทที่คาดหวังว่าเยอรมนีจะจัดหาเรือคอร์เวตทั้งหมดสี่ลำในระดับความพร้อมสูงสุดสำหรับปฏิบัติการเขตชายฝั่งภายใน ค.ศ. 2018 และด้วยเรือคอร์เวตเพียงห้าลำสามารถจัดหาได้เพียงสองลำเท่านั้น
แกงบอน

แกงบอน หรือชาวอีสานเรียกว่า แกงนางหวาน เป็นอาหารไทยประเภทแกงกะทิ ทำจากก้านของต้นบอน มาต้มกับพริกแกงคั่วและกะทิ ปรุงรสด้วยน้ำปลา น้ำปลาร้า น้ำมะขามเปียก น้ำตาลปี๊บ แล้วโรยหน้าด้วยใบมะกรูด เนื้อสัตว์ที่ใส่ เช่นหมูย่าง ปลาย่าง บางสูตรใส่ใบแมงลักลงไป 
เนื่องจากบอนเป็นพืชที่มีพิษ หากนำมาปรุงอาหารโดยปฏิบัติไม่ถูกต้อง ผู้ที่กินจะเกิดอาการคันปากคันคอ รวมถึงผู้ปรุงอาหารจากบอนเองก็จะคันมือด้วย คนไทยมีความเชื่อว่าหากจะปรุงอาหารจากบอน ห้ามพูดคำว่า "คัน" เพราะจะทำให้บอนนั้นคันอย่างที่ปากพูด ในหนังสือ "อาหารรสวิเศษของคนโบราณ" (พ.ศ. 2531) ว่า "เคล็ดสำคัญมันอยู่ที่ว่า ต้องเลือกบอนที่ขึ้นชายตลิ่งริมท้องร่อง เมื่อปอกผิวบอนแล้วก็ให้เฉือนบอนลงไปในหม้อแกงที่กำลังเดือดอยู่นั่นแหละ จะไม่คัน"
ประวัติ.
แกงบอนได้รับการกล่าวถึงในนิราศสุพรรณของสุนทรภู่ ความว่า
ในหนังสือ "อักขราภิธานศรับท์" (พ.ศ. 2416) ของหมอบรัดเลย์ กล่าวถึงบอนไว้ว่า "กินดิบคันปาก ทำให้สุกกับไฟแล้วกินไม่คัน" ใน "ตำรับอาหารวิทยาลัยในวัง" (พ.ศ. 2536) และ "อนุสรณ์งานพระราชทานเพลิงศพนางศักดิ์พลฤทธิ์" (พ.ศ. 2535) ให้ใช้พริกแกงแบบแกงคั่ว คือ ข่า ตะไคร้ ผิวมะกรูด เพิ่มในครกตำหอมแดง กระเทียม พริกแห้ง กะปิ ที่ต้องใส่มากคือรากกระชาย และต้องแกะเนื้อปลาต้มใส่ตำไปด้วย ในหนังสือ "พลิกตำนานอาหารมอญพื้นบ้านไทย – รามัญ" (พ.ศ. 2549) มีอาหารแกงบอนแบบมอญเมืองปทุมธานีที่เรียกว่า "ฟะกราว"
แมงมุมทอด

แมงมุมทอด หรือ บึ้งทอด  เป็นอาหารว่างของประเทศกัมพูชา พบได้ทั่วไปในเมืองสกุน อำเภอเชิงไพร จังหวัดกำปงจาม อาหารดังกล่าวเป็นที่นิยมสำหรับนักท่องเที่ยวที่ผ่านมายังเมืองนี้ นอกจากนี้ยังพบแมงมุมทอดได้ที่พนมเปญ แต่ที่เมืองสกุนซึ่งอยู่ทางตอนเหนือของพนมเปญราว 75 กิโลเมตร เป็นศูนย์กลางการบริโภคแมงมุมทอดและเป็นที่นิยมกว่า แมงมุมที่ใช้ประกอบอาหารดังกล่าว ส่วนหนึ่งมาจากหมู่บ้านทางตอนเหนือของเมืองสกุนด้วยการขุดรู และบางส่วนก็หาได้จากป่าแถวนั้น แล้วเอาแมงมุมไปทอดในน้ำมัน การบริโภคแมงมุมทอดเริ่มขึ้นเมื่อใดไม่เป็นที่ปรากฏ บางคนอธิบายว่าการบริโภคแมงมุมทอดเกิดจากความอดอยากในช่วงที่เขมรแดงครองเมือง ทำให้สินค้าสำหรับอุปโภคบริโภคขาดตลาด จึงบริโภคแมงมุมเพื่อประทังชีวิต
แมงมุมที่ใช้เป็นวัตถุดิบในการทำแมงมุมทอดคือ แมงมุมทารันทูลา หรือ บึ้ง ซึ่งในภาษาเขมรเรียกว่า "อาปิง" มีขนาดตัวประมาณฝ่ามือมนุษย์ ตัวหนึ่งมีราคา 300 เรียล เมื่อ พ.ศ. 2545 หรือราคาประมาณ 0.08 ดอลลาร์สหรัฐ หนังสือนำเที่ยวเล่มหนึ่ง ระบุว่าทารันทูลาชนิดนั้น คือ บึ้งลาย หรือ บึ้งม้าลาย ("Haplopelma albostriatum") เป็นที่ทราบกันว่าเป็นแมงมุมที่สามารถบริโภคได้มากว่าร้อยปีแล้ว แต่ความนิยมแมงมุมทอดของชาวเขมรนี้ เพิ่งเกิดขึ้นช่วงคริสต์ทศวรรษ 1990 นี้เอง โดยในหนังสือเล่มเดียวกันนั้น ได้ระบุสูตรการทำแมงมุมทอดไว้ว่า "ปรุงรสด้วยผงชูรส น้ำตาล เกลือ กระเทียมทุบ ผัดในน้ำมันจนหอม จากนั้นจึงใส่แมงมุมลงไป ผัดจนกว่าขาของแมงมุมจะกรอบ และเนื้อในท้องของมันสุกดีไม่มีน้ำไหลออกมา" 
รสชาติได้รับการอธิบายว่าจืดชืด "เหมือนจะเป็นลูกผสมระหว่างเนื้อไก่กับเนื้อปลาค็อด" ส่วนรสสัมผัส บริเวณส่วนนอกจะกรอบ แต่บริเวณลำตัวจะอ่อนนุ่ม บริเวณขาจะมีเนื้ออยู่เพียงเล็กน้อย ส่วนหัวและลำตัวจะมี "เนื้อสีขาวอ่อนนุ่มอยู่ภายใน" แต่ส่วนท้องมักจะไม่ถูกกิน เพราะภายในท้องจะมีก้อนสีน้ำตาล ๆ ซึ่งประกอบไปด้วยอวัยวะภายใน รวมทั้งไข่และขี้ของมัน บางคนว่านี่คือส่วนที่เลิศรสที่สุด ขณะที่บางคนแนะว่าอย่าไปบริโภคบริเวณดังกล่าวเลย
ต่างประเทศ.
ในประเทศไทย มีการบริโภคบึ้งเช่นกันในหลายภูมิภาคมาช้านาน 
เคยมีร้านแห่งหนึ่งในประเทศเม็กซิโก บรรจุตาโกไส้แมงมุมทารันทูลาเสิร์ฟคู่กับกัวกาโมเลลงในเมนูของร้าน แต่ทางการเม็กซิโกมีกฎหมายห้ามขายทารันทูลาหลายสายพันธุ์เพื่อการบริโภคของมนุษย์ ด้วยเหตุนี้เมนูยังกล่าวจึงถูกยกเลิกออกไปเป็นการถาวร
เต้าฮวย

เต้าฮวย ในสำเนียงแต้จิ๋ว หรือ โต้วฮฺวาในภาษาจีนกลาง  ในบางพื้นที่ทางตอนเหนือเรียกว่า โต้วฝูเหน่า  หรือเรียก โต้วฝู่ฮฺวา  ในทางตอนใต้ เป็นอาหารว่างแบบจีนที่เป็นได้ทั้งของหวานและของคาว เกิดจากการจับตัวเป็นก้อนของน้ำเต้าหู้ เกิดรสสัมผัสคล้ายกับเยลลี่หรือพุดดิง เนื้อสัมผัสของเต้าฮวยนุ่มกว่าเต้าหู้
ประวัติ.
ต้นกำเนิดของดอกเต้าฮวยมีหลากหลาย แต่ที่พบมากที่สุดสันนิษฐานว่าเต้าหู้มีต้นกำเนิดมาจากประเทศจีนในสมัยราชวงศ์ฮั่นเมื่อราว 2,100 ปีก่อน หลิวอัน  เจ้าชายแห่งอานฮุย พระราชนัดดาในจักรพรรดิเกาจู่ (หลิวปัง) ผู้เป็นนักอักษรศาสตร์ ทั้งยังสนใจในวิชาเลี่ยนตัน ("การเล่นแร่แปรธาตุ" หรือ "การปรุงยาอายุวัฒนะของลัทธิเต๋า") บดถั่วเหลืองเป็นผงแล้วนำไปต้มเป็นน้ำซุปถั่วเหลืองและพบว่าเมื่อเติมเกลือ (เกลือจืดหรือยิปซัม) ลงไปปรุงยาอายุวัฒนะ น้ำถั่วเหลืองนั้นค่อย ๆ จับตัวข้นเป็นก้อนสีขาวนุ่ม ด้วยรสชาติที่อ่อนนุ่มจึงกลายเป็นอาหารว่างในสมัยราชวงศ์ฮั่น แล้วค่อย ๆ แพร่กระจายไปทั่วประเทศจีน 
ในปี 1959 พบรูปแกะสลักหินแสดงภาพโรงทำเต้าหู้ในสุสานฮั่นในต๋าหู่ทิง  มณฑลเหอหนาน ซึ่งพิสูจน์แล้วว่าการผลิตเต้าหู้มีต้นกำเนิดในราชวงศ์ฮั่น
ชนิด.
สามารถแบ่งชนิดของเต้าฮวยออกเป็น 3 กลุ่มกว้าง ๆ ตามรสชาติ คือ หวาน , เค็ม  และเผ็ด 
หวาน.
ในภาคใต้ของจีน เต้าฮวยมักเป็นแบบรสหวาน เสิร์ฟพร้อมน้ำขิงรสหวาน น้ำเชื่อมจากน้ำตาลกรวด (น้ำเชื่อมใส) หรือน้ำเชื่อมจากน้ำตาลทรายแดง โดยในฤดูร้อนผู้คนกินเต้าฮวยแบบแช่เย็นเพื่อบรรเทาความร้อน ในฤดูหนาวมักเติมน้ำเชื่อมร้อนและถั่วลิสงหวาน ในฮ่องกงอาจใส่ซอสงาบดลงในเต้าฮวย ในหูเป่ย์ หูหนานและเจียงซีมักโรยหน้าด้วยน้ำตาลทรายขาวโดยตรง และไม่เพิ่มเครื่องปรุงรสอื่น ๆ วิธีการกินแบบนี้ช่วยรักษารสชาติดั้งเดิมของเต้าฮวย ในฝูเจี้ยนและไต้หวันโดยทั่วไปแล้วเต้าฮวยถูกมองว่าเป็นของหวานโดยเติมถั่วเขียวถั่วแดงและผลไม้ต่าง ๆ หรือเป็นอาหารเช้าที่พบได้ทั่วไป
ในไต้หวันและกวางตุ้ง เต้าฮวยเป็นสัญลักษณ์ของอาหารจีนตอนใต้และมักเป็นส่วนหนึ่งของหยัมฉ่า (อาหารเช้ากึ่งกลางวันโดยการดื่มชาพร้อมกับของว่าง)
ในเอเชียตะวันออกเฉียงใต้ เต้าฮวยเป็นแบบหวาน แม้ว่าเครื่องปรุงรสมีความแตกต่างกันอย่างมาก
ประเทศไทย.
ในประเทศไทย เต้าฮวยเป็นคำมาจากภาษาฮกเกี้ยน ในปัจจุบันมักพบเต้าฮวยนมสดหรือเต้าฮวยฟรุตสลัดซึ่งเติมนมและฟรุตสลัดเสิร์ฟแบบเย็นได้ทั่วไปมากกว่าเต้าฮวยน้ำขิงซึ่งเป็นแบบดั้งเดิมที่เสิร์ฟเต้าฮวยกับน้ำขิงเชื่อมร้อน
เค็ม.
ในภาคเหนือของจีนมักปรุงรสด้วยซีอิ๊วซึ่งได้รสเค็ม แต่มีส่วนผสมอื่นตามแต่ละภูมิภาค ในจีนตอนในมักเติมเนื้อสับ ผักดองเปรี้ยว ผักดองเผ็ด และเห็ด ภูมิภาคชายฝั่งจีนตะวันออกมักเติมสาหร่ายและกุ้งฝอยแห้ง เต้าฮวยแบบเค็มมักเป็นอาหารเช้าที่กินพร้อมไข่ต้มหรือปาท่องโก๋ และมักขายตามร้านข้างทางเล็ก ๆ
เผ็ด.
ในเสฉวนและฉ่านซี มักปรุงรสด้วยซอสพริก (หรือน้ำมันพริก) และเครื่องเทศรสหมาล่า โรยหน้าด้วยหอมซอย ขายตามร้านรถเข็นและหาบเร่
วิธีทำ.
แช่ถั่วเหลืองก่อนประมาณ 4 ถึง 8 ชั่วโมง หลังจากที่ถั่วเหลืองดูดซับน้ำ (พอง) แล้ว นำไปต้มแล้วกรองกากออก รอให้เย็นลงถึง 80 องศาเซลเซียส แล้วซัดเกลือจืด (ผงยิปซัมแบบกินได้) ปริมาณเล็กน้อย ทิ้งให้ตกตะกอนเป็นเวลา 5 ถึง 15 นาที แล้วระบายน้ำออก
ในวัฒนธรรม.
"เต้าฮวยไล้เหลี่ยว" เป็นภาพยนตร์ไทยตลกแนวกำลังภายในที่ออกฉายในปี พ.ศ. 2523 สร้างและจัดจำหน่ายโดยสยามสตาร์ โดยมีกำธร ทัพคัลไลย เป็นผู้อำนวยการสร้างและกำกับการแสดง ซึ่งมีนักแสดงนำคือ สมบัติ เมทะนี รับบทเป็นพ่อค้าหาบเร่ขายเต้าฮวย
ออมไรซ์

ออมไรซ์ หรือ โอมูไรซุ (; โรมาจิ: "Omu-raisu") หรือ ข้าวห่อไข่ เป็นอาหารญี่ปุ่น ประกอบด้วยไข่เจียวที่ทำจากข้าวผัดและไข่คนแผ่นบาง มักจะราดด้วยซอสมะเขือเทศ เป็นอาหารที่นิยมทำกินเองที่บ้าน เด็ก ๆ จะชอบรับประทานออมไรซ์เป็นพิเศษ ออมไรซ์มักปรากฏอยู่ในชุดอาหารกลางวันสำหรับคุณหนู (; โรมาจิ: "okosama-ranchi") ของญี่ปุ่น
ศัพทมูล.
คำว่า "โอมุ" ("ออม") และคำว่า "ไรซุ" ("ไรซ์") มาจากการออกเสียงคำภาษาอังกฤษด้วยการออกเสียงแบบภาษาญี่ปุ่นของคำภาษาอังกฤษว่า "omelette" (ไข่เจียว) และ "rice" (ข้าว) ชื่อนี้เป็นตัวอย่างหนึ่งของ "วาเซ-เอโงะ" หรือคำในภาษาญี่ปุ่นที่สร้างจากคำในภาษาอังกฤษ
ประวัติ.
กล่าวกันว่า"ออมไรซ์"มีต้นกำเนิดในช่วงเปลี่ยนของศตวรรษที่ 20 ที่ร้านอาหารสไตล์ตะวันตกในย่านกินซ่าของโตเกียวชื่อ "เร็งงะ-เท" ซึ่งได้รับแรงบันดาลใจจาก "ชากิง-ซูชิ"
รูปแบบต่าง ๆ.
ออมไรซ์มักจะประกอบด้วย "ชิกเกงไรซ์" หรือ "ชิกินไรซุ" (ข้าวไก่: ข้าวผัดกับซอสมะเขือเทศและไก่) ห่อด้วยไข่คนแผ่นบาง ๆ ส่วนผสมที่ทำใช้แต่งกลิ่นข้าวมีความแตกต่างกันออกไป มักผัดข้าวกับเนื้อสัตว์ต่าง ๆ (โดยทั่วไปคือเนื้อไก่) หรือผัก และสามารถปรุงรสด้วยน้ำซุปเนื้อ ซอสมะเขือเทศ เดมีกลัส ซอสขาว หรือเกลือและพริกไทย บางครั้งใช้บะหมี่ผัด (ยากิโซบะ) แทนข้าวเพื่อทำเป็น "ออมโซบะ" ("โอมูโซบะ") รูปแบบอื่น ๆ ที่แตกต่างออกไปในจังหวัดโอกินาวะ คือ "ออมทาโก" ("โอมูตาโกะ") ซึ่งประกอบด้วยไข่เจียวบนทาโกไรซ์ ฮอตด็อกทอดและสแปมเป็นเนื้อสัตว์ยอดนิยม 2 ชนิดที่มักวางร่วมไว้ในจาน
อาหารที่คล้ายกัน.
อาหารที่คล้ายกันกับออมไรซ์มีอยู่ในภูมิภาคเอเชียตะวันออกเฉียงใต้ โดยเฉพาะในมาเลเซีย อินโดนีเซีย และสิงคโปร์ เรียกว่า "นาซีโกเร็งปัตตายา" เป็นข้าวผัดที่ทำจากข้าวผัดไก่ห่อด้วยไข่ดาวหรือไข่เจียวแผ่นบาง ๆ
วอลกาไรซ์ เป็นอาหารอีกชนิดที่คล้ายกันกับออมไรซ์
ในวัฒนธรรมประชานิยม.
ออมไรซ์รูปแบบใหม่ได้รับการพัฒนาสำหรับภาพยนตร์สุขนาฏกรรมเรื่อง "ทัมโปโปะ" ในปี ค.ศ. 1985 โดยความร่วมมือกับร้านไทเมเค็งซึ่งเป็นร้านอาหารชื่อดังในนิฮมบาชิ ออมไรซ์รูปแบบนี้มีข้าวที่ห่อด้วยไข่เจียวกึ่งสุกซึ่งถูกตัดเปิดออกเพื่อเปิดให้เห็นข้าวข้างใน ออมไรซ์รูปแบบนี้ได้รับความนิยมอย่างมากจนเป็นมาตรฐานร้านอาหารในปัจจุบัน การทำออมไรซ์เองที่บ้านมักเริ่มจากปรุงไข่เจียวแผ่นบาง ๆ ให้เสร็จ นำมาวางบนข้าวปรุงรสแล้วตกแต่งด้วยซอสมะเขือเทศ
ออมไรซ์แบบทำเองที่บ้าน เป็นอาหารที่พบได้บ่อยในรายการอาหารของเมดคาเฟ่ เนื่องจากขั้นตอนการใส่ซอสมะเขือเทศจะเปิดโอกาสให้เมดของร้านสามารถตกแต่งอาหารที่โต๊ะได้อย่างง่าย ๆ ในฐานะ "เซอร์วิส" รูปแบบหนึ่ง
กระแสสงคราม

กระแสสงคราม (; โรมาจิ: "Sentō Chōryū") เป็นภาคที่ 2 ของซีรีส์มังงะ "โจโจ้ ล่าข้ามศตวรรษ" แต่งเรื่องและวาดภาพโดยฮิโรฮิโกะ อารากิ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่วันที่ 20 ตุลาคม พ.ศ. 2530 ถึง 14 มีนาคม พ.ศ. 2532 เป็นเวลา 1 1/2 ปี ด้วยจำนวนตอนทั้งหมด 69 ตอน ภายหลังรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 7 เล่ม เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า "โจโจ้ ล่าข้ามศตวรรษ ภาค 2 โจเซฟ โจสตาร์: สายเลือดอันภาคภูมินั้น" (ジョジョの奇妙な冒険 第二部 ジョセフ・ジョースター —その誇り高き血統, JoJo no Kimyō na Bōken Dai Ni Bu Josefu Jōsutā Sono Hokoritakaki Kettō) ภาคนี้ดำเนินเรื่องต่อจาก "แฟนธอม บลัด" (พ.ศ. 2530) และต่อด้วย "นักรบประกายดาว" (พ.ศ. 2532-2535)
เนื้อเรื่องมีฉากในทวีปอเมริกาเหนือและทวีปยุโรปในช่วงปี ค.ศ. 1938–39 ประมาณ 50 ปีหลังเรื่องราวใน"แฟนธอม บลัด" เป็นเรื่องราวของโจเซฟ โจสตาร์และซีซาร์ อันโตนิโอ เซปเปลี ทายาทของโจนาธาน โจสตาร์และวิล เอ. เซปเปลีจาก"แฟนธอม บลัด" ผู้สามารถใช้พลังงานอิงแสงอาทิตน์ที่เรียกว่าคลื่นมนตรา ทั้งคู่ร่วมกับอาจารย์คลื่นมนตราลิซาลิซา พยายามหาทางขัดขวางมนุษย์โบราณที่เรียกว่ามนุษย์เสาหิน ผู้ประดิษฐ์หน้ากากศิลาจากภาค"แฟนธอม บลัด" จากการได้รับศิลาทรงพลังที่เรียกว่าซูเปอร์อาจาซึ่งสามารถทำให้พวกมนุษย์เสาหินกลายเป็นสุดยอดสิ่งชีวิตและพิชิตจุดอ่อนต่อแสงอาทิตย์
"กระแสสงคราม"ได้รับการดัดแปลงเป็นอนิเมะในฐานะส่วนหนึ่งของฤดูกาลแรกของซีรีส์อนิเมะโทรทัศน์ "โจโจ้ ล่าข้ามศตวรรษ" ผลิตโดยสตูดิโอเดวิดโปรดักชันในปี พ.ศ. 2555
ฟุตบอลชิงแชมป์แห่งชาติอาเซียน 2022 กลุ่มเอ

กลุ่มเอ ของฟุตบอลชิงแชมป์แห่งชาติอาเซียน 2022 คือหนึ่งในสองกลุ่มของชาติที่เข้าร่วมในฟุตบอลชิงแชมป์แห่งชาติอาเซียน 2022 กลุ่มนี้ประกอบไปด้วย ไทย, ฟิลิปปินส์, อินโดนีเซีย, กัมพูชา และบรูไน แต่ละนัดจะจัดขึ้นในวันที่ 20 ธันวาคม พ.ศ. 2565 ถึงวันที่ 2 มกราคม พ.ศ. 2566
แมตช์.
กัมพูชา พบ ฟิลิปปินส์.
<section begin=a1 /><section end=a1 />
บรูไน พบ ไทย.
<section begin=a2 /><section end=a2 />
ฟิลิปปินส์ พบ บรูไน.
<section begin=a3 /><section end=a3 />
อินโดนีเซีย พบ กัมพูชา.
<section begin=a4 /><section end=a4 />
บรูไน พบ อินโดนีเซีย.
<section begin=a5 /><section end=a5 />
ไทย พบ ฟิลิปปินส์.
<section begin=a6 /><section end=a6 />
กัมพูชา พบ บรูไน.
<section begin=a7 /><section end=a7 />
อินโดนีเซีย พบ ไทย.
<section begin=a8 /><section end=a8 />
ไทย พบ กัมพูชา.
<section begin=a9 /><section end=a9 />
ฟิลิปปินส์ พบ อินโดนีเซีย.
<section begin=a10 /><section end=a10 />
หน่วยบัญชาการทหารไซเบอร์สหรัฐ

หน่วยบัญชาการทหารไซเบอร์สหรัฐ  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่รับผิดชอบยุทธการไซเบอร์สเปซ, การเสริมความปลอดภัยไซเบอร์สเปซของกระทรวงกลาโหม และเป็นส่วนประสานงานและส่วนสนับสนุนของผู้เชี่ยวชาญไซเบอร์ของกลาโหม
หน่วยนี้ได้รับการจัดตั้งเมื่อกลางปี 2009 ในฐานะส่วนหนึ่งของสำนักงานความมั่นคงแห่งชาติ (NSA) โดยมีผู้อำนวยการสำนักงานความมั่นคงแห่งชาติเป็นผู้บังคับบัญชาหน่วย ต่อมาในปี 2017 มีการประกาศว่าหน่วยนี้จะถูกยกฐานะขึ้นเป็นหน่วยบัญชาการรบรวม ซึ่งมีการบังคับบัญชาที่เป็นอิสระ
แกงขนุน

แกงขนุน หรือในภาษาไทยถิ่นเหนือเรียก แก๋งบ่าหนุน และภาษาพวนเรียก แกงมะมี้ เป็นอาหารไทยประเภทแกงที่ได้รับความนิยมแพร่หลายทางภาคเหนือของประเทศไทย ทำจากขนุนอ่อน นิยมเติมเนื้อหมูหรือกระดูกอ่อน มะเขือเทศ ชะอม ชะพลู บางแห่งนิยมใส่ข่า ตะไคร้ทุบ และอาจมีจักข่าน (สะค้าน) บ่าแขว่น (ผลกำจัด) โขลกใส่ลงไปในแกงด้วย ส่วนพริกแกงประกอบด้วยพริกแห้ง กะปิ หอมแดง กระเทียม ข่า และตะไคร้
มักจะทำรับประทานในช่วงวันที่ 16 เมษายน ที่ถือว่าเป็นวันปากปี๋หรือวันแรกของปีใหม่ (วันพญาวัน) บางท่านนิยมแกงกินในงานแต่งงาน ถือว่าเป็นแกงที่มีชื่อเป็นมงคลด้วยความเชื่อว่าชื่อ "ขนุน" จะช่วยหนุนนำสิ่งดี ๆ ยางขนุนมียางเหนียวหมายถึงให้คู่แต่งงานอยู่ร่วมกันอย่างยาวนาน หากได้แกงใส่หมูการงานต่าง ๆ ก็จะทำสำเร็จโดยง่ายเหมือนเป็นเรื่องหมู ๆ 
ด้านคุณค่าทางอาหาร ขนุนอ่อนมีแคลเซียม ฟอสฟอรัส เหล็ก วิตามินเอ วิตามินบีหนึ่ง วิตามินบีสอง วิตามินซี และมีโปรตีนจากซี่โครงหมู มีสรรพคุณในการบำรุงน้ำนม สมานแผลในกระเพาะ และลำไส้ ทำให้ระบบย่อยอาหารทำงานได้ดีขึ้น
สายลมทองคำ

สายลมทองคำ (; โรมาจิ: "Ōgon no Kaze") เป็นภาคที่ 5 ของซีรีส์มังงะ "โจโจ้ ล่าข้ามศตวรรษ" แต่งเรื่องและวาดภาพโดยฮิโรฮิโกะ อารากิ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่วันที่ 28 พฤศจิกายน พ.ศ. 2538 ถึง 23 มีนาคม พ.ศ. 2542 เป็นเวลาเกือบ 4 ปี ด้วยจำนวนตอนทั้งหมด 155 ตอน ภายหลังรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 17 เล่ม เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า "โจโจ้ ล่าข้ามศตวรรษ ภาค 5 โจรูโน่ โจบาน่า: มรดกทองคำ" (ジョジョの奇妙な冒険 第5部 ジョルノ・ジョバァーナ【黄金なる遺産】, JoJo no Kimyō na Bōken Dai Go Bu Joruno Jobāna [Ōgon naru Isan]) ภาคนี้ดำเนินเรื่องต่อจาก "เพชรแท้ไม่มีวันสลาย" (พ.ศ. 2535-2538) และต่อด้วย "สโตนโอเชียน" (พ.ศ. 2543-2546) 
ซีรีส์อนิเมะดัดแปลง "" ผลิตโดยสตูดิโอเดวิดโปรดักชัน ออกอากาศทางโทรทัศน์ตั้งแต่เดือนตุลาคม พ.ศ. 2561 ถึงกรกฎาคม พ.ศ. 2562
คอนเมบอล–ยูฟ่าคัพออฟแชมเปียนส์

คอนเมบอล–ยูฟ่าคัพออฟแชมเปียนส์ ก่อนหน้ารู้จักในชื่อทางการว่า ฟุตบอลชิงแชมป์แห่งชาติยุโรป/อเมริกาใต้ และมักถูกเรียกว่า อาร์เตมีโอฟรังกีคัพ 
เป็นการแข่งขันฟุตบอลข้ามทวีปจัดการแข่งขันโดยคอนเมบอลและยูฟ่า เป็นการแข่งขันของแชมป์จากโกปาอาเมริกาและแชมป์จากยูโร จัดขึ้นเป็นนัดเดียวเป็นครั้งคราวโดยเป็นการแข่งขันของทีมชาติที่เทียบเท่ากับอินเตอร์คอนติเนนตัลคัพที่ถูกยุบลงระหว่างสโมสรแชมป์ยุโรปและอเมริกาใต้ การแข่งขันจัดขึ้นสองครั้งในปี 1985 และ 1993 ก่อนที่จะถูกยกเลิกไป 
ในครั้งปี 2022 การแข่งขันได้กลับมาเปิดตัวอีกครั้งโดยใช้ชื่อว่า ฟินาลิสซิมา  หลังจากการลงนามในบันทึกความเข้าใจระหว่างคอนเมบอลและยูฟ่า
ฟุตบอลชิงแชมป์แห่งชาติอาเซียน 2022 กลุ่มบี

กลุ่มบี ของฟุตบอลชิงแชมป์แห่งชาติอาเซียน 2022 คือหนึ่งในสองกลุ่มของชาติที่เข้าร่วมในฟุตบอลชิงแชมป์แห่งชาติอาเซียน 2022 กลุ่มนี้ประกอบไปด้วย เวียดนาม, มาเลเซีย, สิงคโปร์, พม่า และลาว แต่ละนัดจะจัดขึ้นในวันที่ 21 ธันวาคม พ.ศ. 2565 ถึงวันที่ 3 มกราคม พ.ศ. 2566
แมตช์.
พม่า พบ มาเลเซีย.
<section begin=b1 /><section end=b1 />
ลาว พบ เวียดนาม.
<section begin=b2 /><section end=b2 />
สิงคโปร์ พบ พม่า.
<section begin=b3 /><section end=b3 />
มาเลเซีย พบ ลาว.
<section begin=b4 /><section end=b4 />
ลาว พบ สิงคโปร์.
<section begin=b5 /><section end=b5 />
เวียดนาม พบ มาเลเซีย.
<section begin=b6 /><section end=b6 />
พม่า พบ ลาว.
<section begin=b7 /><section end=b7 />
สิงคโปร์ พบ เวียดนาม.
<section begin=b8 /><section end=b8 />
เวียดนาม พบ พม่า.
<section begin=b9 /><section end=b9 />
มาเลเซีย พบ สิงคโปร์.
<section begin=b10 /><section end=b10 />
วัดเทพประสิทธิ์ (อำเภอหางดง)

วัดเทพประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่ มีเนื้อที่ทั้งหมดประมาณ 4 ไร่ ปัจจุบันมีพระใบฎีกา สิริพงษ์ สุมงฺคลญาโณ เป็นเจ้าอาวาส
วัดเทพประสิทธิ์ หรือ วัดต้นเฮือด เดิมชื่อว่า วัดสะหรีต้นเฮือด ตั้งวัดเมื่อ พ.ศ. 2339 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562 พระยาพะก่าพบว่าที่นี่มีสภาพดินอุดมสมบูรณ์ จึงมาสร้างหมู่บ้านชื่อบ้านต้นเฮือดเพราะมีต้นเฮือดอยู่มาก ต่อมาครูบาเทพและครูบาสิทธิคุณ ได้สร้างวัดขึ้นบริเวณนี้ จึงได้ตั้งชื่อวัดว่า "วัดเทพประสิทธิ์" ตามครูบาทั้งสอง อาคารเสนาสนะประกอบด้วย วิหาร ศาลาการเปรียญ และกุฏิสงฆ์
ฮารูนะ คาวางูจิ

ฮารูนะ คาวางูจิ (; โรมาจิ: "Kawaguchi Haruna"; เกิด 10 กุมภาพันธ์ ค.ศ. 1995) เป็นนักแสดงหญิงและนางแบบภายใต้สังกัดเค็นอง เธอเป็นที่รู้จักจากการรับบทบาทนำใน "ชมรมรัก คลับมหาสนุก", "", "เซ็กเกียวกักกีว" และ "พูดว่ารัก...กับฉันสิ"
ใน ค.ศ. 2007 คาวางูจิได้รับรางวัลชนะเลิศที่การคัดตัว "นิโคลา" ครั้งที่ 11 หลังจากการเข้าสังกัดเค็นอง เธอได้เปิดตัวครั้งแรกในนิตยสารฉบับเดือนตุลาคม ค.ศ. 2007 ของ "นิโคลา จัดจำหน่ายในวันที่ 1 กันยายน ในปีเดียวกัน
ในวันที่ 17 มีนาคม ค.ศ. 2012 เธอได้นำแสดงในภาพยนตร์ฉบับคนแสดงของ "ชมรมรัก คลับมหาสนุก" เธอปล่อยหนังสือภาพแรกของเธอ "haruna" ในวันที่ 20 มีนาคม ถ่ายที่เกาะฟูกูเอะ และ เกาะอิชิงากิ หมู่เกาะโกโต ซึ่งเป็นบ้านเกิดของเธอ ในเดือนตุลาคม ค.ศ. 2013 เธอนำแสดงในละครโทรทัศน์ของทีบีเอส "อตโตะโนะคาโนโจ" (Husband's Girlfriend) 
ใน ค.ศ. 2020 เธอแสดงเป็น คิโจ (โนฮิเมะ) ใน"ละครไทกะ" ของเอ็นเอชเค "คิรินงะคูรุ" แทน เอริกะ ซาวาจิริ ที่ถอนตัวออกไปเพราะถูกจับเนื่องจากต้องสงสัยว่าละเมิดกฎหมายควบคุมยาเสพติด นี่เป็นละครแนวย้อนยุคและการปรากฏตัวครั้งแรกใน"ละครไทกะ" ของเธอ ในวันที่ 31 มกราคม ค.ศ. 2020 คาวางูจิเปิดช่องยูทูบอย่างเป็นทางการ "Haachannel" ในวันที่ 31 ธันวาคม ค.ศ. 2021 เธอเป็นหนึ่งในผู้ดำเนินรายการ "เอ็นเอชเค โคฮากุอูตะกัซเซ็ง" ครั้งที่ 72 ร่วมกับ โย โออิซูมิ และ มายูโกะ วากูดะ
ในเดือนกุมภาพันธ์ ค.ศ. 2022 เธอชนะ รางวัล Elan d'or สาขานักแสดงมาใหม่แห่งปี ช่วงครึ่งปีแรกของ ค.ศ. 2022 เธอแสดงเป็น เรียวโกะ พี่สาวของนางเอกใน"อาซาโดระ" เรื่อง "ชิมุดงดง" ในครึ่งปีหลัง อาซาโดระเรื่อง "ไมอางาเระ!" ถ่ายทำในหมู่เกาะโกโต บ้านเกิดของเธอ คาวางูจิได้บรรยายเสียงแก่ละครโทรทัศน์ ในเดือนตุลาคม ค.ศ. 2022 เธอได้นำแสดงในละครโทรทัศน์ของฟูจิทีวีเรื่อง "ยามรักไร้เสียง" ร่วมกับ เร็น เมงูโระ
หน่วยบัญชาการยุทธการพิเศษสหรัฐ

หน่วยบัญชาการยุทธการพิเศษสหรัฐ  เป็นหนึ่งในสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการกำกับการบังคับบัญชายุทธการพิเศษผสมเหล่าทัพ ระหว่างกองทัพบก, กองทัพเรือ, กองทัพอากาศ และเหล่านาวิกโยธินสหรัฐ
แนวคิดการจัดตั้งหน่วยบัญชาการยุทธการพิเศษแบบรวมเหล่าทัพอเมริกัน เริ่มขึ้นหลังเกิดปฏิบัติการกรงเล็บอินทรี (Operation Eagle Claw) เพื่อเข้าช่วยเหลือเจ้าหน้าที่สถานทูตสหรัฐผู้ถูกจับเป็นตัวประกันในอิหร่านเมื่อปี 1980 ปฏิบัติการดังกล่าวจบลงด้วยความล้มเหลวและสูญเสียชีวิตตัวประกัน ความล้มเหลวที่ว่าถูกสรุปว่ามีสาเหตุหลักจากการขาดการควบคุมบังคับบัญชาแบบรวมเหล่าทัพ และการขาดการแลกเปลี่ยนข้อมูลระหว่างหน่วย
หน่วยบัญชาการทหารสหรัฐภาคเหนือ

หน่วยบัญชาการทหารสหรัฐภาคเหนือ  เป็นหนึ่งสิบเอ็ดหน่วยบัญชาการรบรวมของกระทรวงกลาโหมสหรัฐ มีหน้าที่ในการให้การสนับสนุนทางทหารต่อหน่วยงานนอกภาคทหารในสหรัฐ ตลอดจนรักษาดินแดนและผลประโยชน์แห่งชาติของสหรัฐภายในพื้นที่รับผิดชอบ ซึ่งก็คือทวีปอเมริกาเหนือทั้งหมด ทั้งทางบก ทางทะเล และทางอากาศ
หน่วยบัญชาการนี้ได้รับการจัดตั้งเมื่อเดือนเมษายน 2002 เมื่อประธานาธิบดีจอร์จ ดับเบิลยู. บุช อนุมัติแผนการบังคับบัญชาร่วม (Unified Command Plan) หลังเกิดวินาศกรรม 11 กันยายน
แพนโทน

แพนโทน (หรือ PANTONE) เป็นบริษัทจำกัดสัญชาติอเมริกัน มีสำนักงานใหญ่ตั้งอยู่ที่เมืองคาร์ลสตัดท์ รัฐนิวเจอร์ซีย์ บริษัทนี้เป็นที่รู้จักกันดีในเรื่องของ Pantone Matching System (PMS) ซึ่งเป็นปริภูมิสีที่ถูกจดทะเบียนแล้ว โดยระบบนี้มักถูกใช้ในอุตสาหกรรมการออกแบบกราฟิก การออกแบบแฟชั่น การออกแบบผลิตภัณฑ์ การพิมพ์และการผลิต รวมทั้งให้การสนับสนุนด้านการจัดการสีตั้งแต่การออกแบบสู่การผลิต ทั้งในรูปแบบทางกายภาพและดิจิทัล รวมถึงวัสดุทั้งเคลือบและไม่เคลือบ ผ้าฝ้าย โพลีเอสเตอร์ ไนลอน และพลาสติก
เอ็กซ์-ไรต์ (X-Rite) บริษัทผู้จัดจำหน่ายเครื่องมือวัดสีและซอฟต์แวร์ ได้ซื้อแพนโทนไปในเดือนตุลาคม ค.ศ. 2007 ด้วยเงินราว 180 ล้านเหรียญสหรัฐ และตัวบริษัทเองก็ได้ถูกซื้อไปโดย ในปี ค.ศ. 2012
ภาพรวม.
แพนโทนเริ่มต้นขึ้นในช่วงคริสต์ทศวรรษ 1950 ในรัฐนิวเจอร์ซีย์ ในฐานะบริษัทการพิมพ์เชิงพาณิชย์ "M & J Levine Advertising" ของสองพี่น้องเมอร์วินและเจสซี เลอวีน ต่อมาในปี 1956 ทั้งคู่ในตำแหน่งผู้ก่อตั้งบริษัทและนักบริหารงานโฆษณาได้จ้างนักศึกษาจบใหม่จากมหาวิทยาลัยฮอฟสตรา ลอว์เรนซ์ เฮอร์เบิร์ต เข้ามาเป็นพนักงานแบบไม่เต็มเวลา เฮอร์เบิร์ตได้ใช้ความรู้เคมีของเขาในการจัดระบบและลดความซับซ้อนของคลังผงสีและการผลิตหมึกพิมพ์สีของบริษัท จนกระทั่งใน ค.ศ. 1962 เฮอร์เบิร์ตได้เข้ามาบริหารแผนกหมึกและการพิมพ์และสามารถทำกำไรได้ ต่างจากส่วนจัดแสดงเชิงพาณิชย์ที่เป็นหนี้อยู่ 50,000 ดอลลาร์สหรัฐ หลังจากนั้น เขาจึงเข้าซื้อทรัพย์สินทางเทคโนโลยีของบริษัทจากพี่น้องเลอวีนในมูลค่า 50,000 เหรียญสหรัฐ (ราว 17 ล้านบาท ในปี 2022) และเปลี่ยนชื่อบริษัทไปเป็น "แพนโทน"
สินค้าหลักของทางบริษัทคือ คู่มือแพนโทน ซึ่งประกอบด้วยกระดาษแข็งขนาดเล็ก (ขนาดประมาณ 6×2 นิ้ว หรือ 15×5 ซม.) จำนวนมาก ที่ถูกพิมพ์หน้าเดียวด้วยชุดแถบสีและประกอบเข้าด้วยกันเป็น "พัดสี" 
สีแห่งปี.
ตั้งแต่ปี 2000 เป็นต้นมา สถาบันสีแพนโทน (Pantone Color Institute) ได้ประกาศสีพิเศษ "สีแห่งปี" ขึ้นมา โดยบริษัทจะจัดการประชุมลับปีละสองครั้ง ในเมืองหลวงของประเทศในยุโรป โดยมีคณะตัวแทนจากกลุ่มมาตรฐานสีของประเทศต่าง ๆ มาเข้าร่วม หลังจากสองวันของการนำเสนอและการอภิปราย พวกเขาจะเลือกสีของปีถัดไป เช่น สีแห่งฤดูร้อนปี 2013 ถูกเลือกในการประชุม ณ กรุงลอนดอน ในฤดูใบไม้ผลิปี 2012
2000Cerulean<br>#9BB7D4
2001Fuchsia Rose<br>#C74375
2002True Red<br>#BF1932
2003Aqua Sky<br>#7BC4C4
2004Tigerlily<br>#E2583E
2005Blue Turquoise<br>#53B0AE
2006Sand Dollar<br>#DECDBE
2007Chili Pepper<br>#9B1B30
2008Blue Iris<br>#5A5B9F
2009Mimosa<br>#F0C05A
2010Turquoise<br>#45B5AA
2011Honeysuckle<br>#D94F70
2012Tangerine Tango<br>#DD4124
2013Emerald<br>#009473
2014Radiant Orchid<br>#B163A3
2015Marsala<br>#955251
2016Rose Quartz<br>#F7CAC9
2016Serenity<br>#92A8D1
2017Greenery<br>#88B04B
2018Ultra Violet<br>#5F4B8B
2019Living Coral<br>#FF6F61
2020Classic Blue<br>#0F4C81
2021Ultimate Gray<br>#939597
2021Illuminating<br>#F5DF4D
2022Very Peri<br>#6667AB
2023Viva Magenta<br>#BB2649
2024Peach Fuzz<br>#FFBE98
2025Mocha Mousse<br>#A47864
คืนชีพ คืนยุติธรรม

คืนชีพ คืนยุติธรรม เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยอี จุน-กี, อี กึง-ย็อง, คิม จี-อึน และช็อง ซัง-ฮุน สร้างจากนิยายเว็บชื่อเดียวกันที่เผยแพร่บน KaKaoPage ซึ่งเปิดตัวในรูปแบบเว็บตูน ออกอากาศตั้งแต่วันที่ 8 เมษายนถึง 28 พฤษภาคม ค.ศ. 2022 ในช่วงวันศุกร์และวันเสาร์ทางช่องเอสบีเอสทีวี เวลา 22:00 น. (เวลามาตรฐานเกาหลี) นอกจากนี้ยังสามารถสตรีมบนวิวในบางภูมิภาคได้อีกด้วย
เรื่องย่อ.
อัยการหนุ่มผู้ถูกสังหารขณะพยายามโค่นล้มนักการเมืองผู้ทรงอำนาจ ได้รับโอกาสในการเริ่มต้นชีวิตใหม่เพื่อความยุติธรรม
 อัยการหนุ่มผู้ฟื้นคืนชีพและมีความมุ่งมั่นที่จะโค่นล้ม โช แท-ซ็อบ นักการเมืองผู้ทรงอำนาจ
 นักการเมืองผู้ทรงอำนาจที่ดูแลกลุ่มอาชญากรของตัวเอง
งานสร้าง.
การคัดเลือกนักแสดง.
ในวันศุกร์ที่ 5 พฤศจิกายน ค.ศ. 2021 มีการประกาศว่า อี กยู-ฮัน ซึ่งแสดงเป็น อี มิน-ซู ตัดสินใจถอนตัวออกจากซีรีส์เนื่องจากเหตุผลส่วนตัว ต่อมาในวันพุธที่ 10 พฤศจิกายน มีการยืนยันว่า ช็อง ซัง-ฮุน ได้เข้ามาแสดงแทน อี กยู-ฮัน
การถ่ายทำ.
ในวันศุกร์ที่ 31 ธันวาคม ค.ศ. 2021 มีรายงานออกมาว่าในวันเสาร์ที่ 25 ธันวาคม นักแสดงสมทบคนหนึ่งตรวจพบเชื้อโควิด-19 การถ่ายทำในวันนั้นถูกระงับ ทีมนักแสดงและทีมงานฝ่ายผลิตทั้งหมดได้ทำการตรวจหาการติดเชื้อทันที เนื่องจากไม่มีผู้ป่วยยืนยันเพิ่มเติม คืนชีพยุติธรรมจึงกลับมาถ่ายทำต่อในวันรุ่งขึ้น
ในวันศุกร์ที่ 4 มีนาคม ค.ศ. 2022 ต้นสังกัดของ คิม จี-อึน ยืนยันว่าเธอได้รับการวินิจฉัยว่าเป็นโควิด-19 ในวันอาทิตย์ที่ 27 กุมภาพันธ์ เธอเป็นผู้ป่วยที่ไม่แสดงอาการและมีกำหนดออกจากการกักตัวในวันอาทิตย์ที่ 6 มีนาคม
ในวันจันทร์ที่ 18 เมษายน ค.ศ. 2022 มีการยืนยันว่า อี ซึง-กี ติดเชื้อโควิด-19 และทำให้การถ่ายทำถูกระงับ ก่อนจะกลับมาถ่ายทำต่อในวันจันทร์ที่ 25 เมษายน หลังจากที่เขาหายจากโควิด-19
ท็อกซิก (เพลง)

"ท็อกซิก"  เป็นเพลงที่บันทึกเสียงโดยนักร้องชาวอเมริกัน บริตนีย์ สเปียส์ จากสตูดิโออัลบั้มที่สี่ "อินเดอะโซน" (2003) เพลงเขียนและผลิตโดยบลัดชายแอนด์อาวองต์ ร่วมด้วยแคธี เดนนิส และเฮนริก จอนแบ็ก ที่มีส่วนในการเขียนด้วย เพลงออกจำหน่ายเป็นซิงเกิลที่สองจาก "อินเดอะโซน" แรกเริ่มเพลงนี้เสนอให้ ไคลี มิโนก ขับร้องในอัลบั้ม "บอดีแลงเกวจ" แต่เธอกลับปฏิเสธ หลังจากพยายามเลือกระหว่าง "(ไอก็อตแดต) บูมบูม" และ "เอาต์เรเจียส" เป็นซิงเกิลที่สอง ท้ายที่สุดสเปียส์เลือกเพลง "ท็อกซิก" แทน ในด้านดนตรี เป็นเพลงแนวแดนซ์ป็อปและเทคโนป็อปที่มีองค์ประกอบของดนตรีปังกรา นำเสนอเครื่องดนตรีหลากหลายชิ้น เช่น กลอง เครื่องสังเคราะห์เสียง และกีตาร์เซิร์ฟ บรรเลงพร้อมกับเสียงลมแทรกและเครื่องสายบอลลีวูดที่มีเสียงแหลมสูง ซึ่งนำเค้าโครงมาจากเพลง "Tere Mere Beech Mein" (1981) ของลักษมีกันต์–พญาเรลาล (Laxmikent–Pyarelal) ขณะที่เนื้อเพลงมีการเปรียบเปรยถึงคนรักว่าเป็นยาเสพติดที่อันตราย
"ท็อกซิก" ได้รับเสียงชื่นชมอย่างกว้างขวางจากนักวิจารณ์เพลง ซึ่งยกย่องท่อนฮุกและท่อนคอรัส โดยหลายคนเลือกให้เป็นเพลงโดดเด่นจากอัลบั้ม เพลงได้รับรางวัลบันทึกเสียงเพลงแดนซ์ยอดเยี่ยม จากงานประกาศรางวัลแกรมมีครั้งที่ 47 นับเป็นการคว้ารางวัลแกรมมีครั้งแรกในอาชีพของสเปียส์ เพลงยังประสบความสำเร็จทั่วโลก สามารถขึ้นอันดับหนึ่งในสิบประเทศ ได้แก่ ออสเตรเลีย แคนาดา ฮังการี ไอร์แลนด์ นอร์เวย์ และสหราชอาณาจักร และขึ้นถึงห้าอันดับแรกในสิบห้าประเทศ ในสหรัฐ กลายเป็นซิงเกิลที่สี่ของเธอที่อยู่ในสิบอันดับแรก โดยขึ้นสูงสุดที่อันดับเก้า "ท็อกซิก" กลายเป็นหนึ่งในเพลงอันเอกลักษณ์ของสเปียส์และถูกกล่าวขานว่าเป็นเพลงที่มีอิทธิพลและสร้างสรรค์มากที่สุดในประวัติศาสตร์วงการเพลงป็อป เพลงยังอยู่ในรายชื่อเพลงที่ยอดเยี่ยมที่สุดตลอดกาลหลายรายการ ซึ่งรวมถึง "พิตช์ฟอร์ก" และ "เอ็นเอ็มอี" และในปี 2021 เพลงถูกจัดให้อยู่ในรายชื่อ "500 เพลงที่ยิ่งใหญ่ที่สุดตลอดกาล" ของนิตยสาร "โรลลิงสโตน"
เรือคอร์เวต

เรือคอร์เวต  เป็นเรือรบขนาดเล็ก แต่ดั้งเดิมแล้วเรือนี้เป็นเรือประเภทที่เล็กที่สุดซึ่งถือว่าเป็นเรือรบโดยตัวของมันเอง (proper warship) (หรือ "มีระดับ", rated) ชั้นเรือรบที่อยู่เหนือเรือคอร์เวตคือเรือฟริเกต ขณะที่เรือชั้นต่ำกว่าคือเรือสลุปศึก (sloop-of-war) ตามประวัติศาสตร์
บทบาทสมัยใหม่ที่เรือคอร์เวตปฏิบัติ ได้แก่ เรือตรวจการณ์ใกล้ฝั่ง, เรือเร็วโจมตีติดอาวุธนำวิถี และเรือเร็วโจมตี เรือคอร์เวตเหล่านี้โดยทั่วไปมีระวางระหว่าง 500 ตันถึง 2,000 ตัน แม้ว่าการออกแบบล่าสุดอาจเฉียด 3,000 ตันก็ตาม เนื่องจากมีขนาดและความสามารถที่คาบเกี่ยวกับเรือฟริเกตขนาดเล็ก อย่างไรก็ตาม เรือคอร์เวตสมัยใหม่ไม่เหมือนกับเรือฟริเกตในปัจจุบันตรงที่ไม่มีความทนทานและความทนทานต่อการเดินเรือเพียงพอสำหรับการเดินทางไกล
คำว่า "คอร์เวต" พบครั้งแรกในภาษาฝรั่งเศสกลาง ซึ่งเป็นคำย่อของคำว่า"คอร์ฟ" ("corf") ในภาษาดัตช์ ที่แปลว่า "ตะกร้า" จากภาษาละติน ซึ่งคือ"คอร์บิส" ("corbis")
ทั้งนี้ ยศ "กัปตันเรือคอร์เวต" ซึ่งเทียบได้กับ "นาวาตรี" ในกองทัพเรือหลาย ๆ กองทัพเรือ มีที่มาจากชื่อของเรือประเภทนี้ ยศดังกล่าวเป็นรองมากที่สุดในสามยศ "กัปตันเรือ" ของกองทัพเรือยุโรปหลายแห่ง (เช่น ฝรั่งเศส, สเปน, อิตาลี, โครเอเชีย) และอเมริกาใต้ (เช่น อาร์เจนตินา, ชิลี, บราซิล, โคลอมเบีย) เนื่องจากเรือคอร์เวตเป็นเป็นเรือชั้นที่เล็กที่สุดของเรือรบที่ได้รับการจัดระดับ ตามธรรมเนียมแล้วเป็นเรือชั้นเล็กที่สุดที่มีสิทธิ์เป็นผู้บังคับการเรือที่มียศ "กัปตันเรือ"
แจน ฟีลดส์

แจน ฟีลดส์  เป็นผู้บริหารธุรกิจ นักพูดและผู้สนับสนุนการพัฒนาอาชีพสตรีชาวอเมริกัน เธอยังเป็นประธานของแมคโดนัลด์สหรัฐอเมริกาอีกด้วย ในปี 2012 นิตยสารฟอบส์ ได้ยกย่องให้เธอเป็นหนึ่งในผู้หญิงที่ทรงอิทธิพลที่สุดในด้านธุรกิจ
อาชีพ.
ฟีลดส์เริ่มสายอาชีพของเธอในปี 1978 จากการเป็นพนักงานของร้านแมคโดนัลด์ และไต่เต้าขึ้นเรื่อย ๆ จากการบริหารร้านค้าในเครือแห่งต่าง ๆ เธอได้ทำงานในตำแหน่งประธาน รองประธานอาวุโสกองกลางของแมคโดนัลด์ รองประธานอาวุโสในอดีตภูมิภาคตะวันออกเฉียงใต้ และรองประธานระดับภูมิภาคของภูมิภาคพิตส์เบิร์ก ในปี 2006 เธอได้รับการแต่งตั้งให้ดำรงตำแหน่งรองประธานบริหารและประธานเจ้าหน้าที่ฝ่ายปฏิบัติการของแมคโดนัลด์สหรัฐฯ ต่อมาใน ค.ศ. 2010 เธอได้รับการแต่งตั้งให้ดำรงตำแหน่งประธานของแมคโดนัลด์สหรัฐฯ ซึ่งเธอมีส่วนรับผิดชอบในการดำเนินยุทธศาสตร์และผลประกอบการโดยรวมของร้านแมคโดนัลด์กว่า 14,000 แห่งทั่วสหรัฐอเมริกา
หลังจากการทำงานในบริษัทมา 34 ปี ฟีลดส์ได้ออกจากบริษัทในวันที่ 1 ธันวาคม 2012 ฟีลดส์ยังดำรงตำแหน่งคณะกรรมการบริษัท Chico's FAS, บริษัท Taubman Centers , บริษัท Welbilt และ มูลนิธิโรนัลด์ แมคโดนัลด์ เฮาส์ ก่อนหน้านี้ เธอยังเคยเป็นคณะกรรมการบริษัทมอนซานโต้ สมาชิกของ Women Corporate Director และก่อนหน้านี้เธอได้ดำรงตำแหน่งคณะกรรมการของ The Field Museum, คณะกรรมการที่ปรึกษาของ Catalyst ซึ่งเป็นองค์กรสตรีชั้นนำ และเป็นประธานคณะกรรมการของ United Cerebral Palsy
เคียวเซระโดมโอซากะ

เคียวเซระโดมโอซากะ  ชื่อทางการ: โอซากะโดม  เป็นสนามกีฬาเบสบอลที่ตั้งอยู่ในโอซากะ จังหวัดโอซากะ ประเทศญี่ปุ่น สนามกีฬาเปิดใช้ในปี ค.ศ. 1997 เป็นสนามเหย้าของ Osaka Kintetsu Buffaloes ในปี 2005 สนามกีฬาได้กลายเป็นหนึ่งในสนามเหย้าของ Orix Buffaloes ซึ่งเป็นผลมาจากการควบรวมกิจการระหว่าง Orix BlueWave และ Osaka Kintetsu Buffaloes ก่อนการเปิดใช้โอซากะโดม Buffaloes เล่นเกมเหย้าที่สนามกัฬาฟุจิอิเดระ ต่อมา Hanshin Tigers ยังใช้สนามกีฬาเป็น "สนามเหย้า" สำหรับนัดเปิดฤดูกาลและเกมเหย้าในเดือนสิงหาคม เนื่องจากสนามกีฬาโคชิเอ็งของพวกเขาใช้สำหรับการแข่งขันเบสบอลระดับมัธยมปลายในช่วงเวลาดังกล่าว
เดอะโดมเป็นเจ้าภาพจัดการแข่งขันศิลปะการต่อสู้แบบผสมผสาน Pride Total Elimination 2005 และ Pride Total Elimination Absolute
พิเมนโตชีส

พิเมนโตชีส  หรือ พิเมียนโตชีส  เป็นสเปรดที่นิยมทำมาจากชีส, มายองเนส และพริกเชอร์รี นิยมเสิร์ฟโดยปาดบนขนมปังกรอบ บนผัก หรือนำมาทำเป็นไส้ของแซนด์วิช ถือเป็นอาหารยอดนิยมเป็นพิเศษในภาคใต้ของสหรัฐ
พิเมนโตชีสแบบพื้นฐานที่สุดใช้วัตถุดิบไม่กี่ชนิด คือ เชดดาร์ชีสหรือชีสแปรรูป (เช่นแวลวีตาหรืออเมริกันชีส), มายองเนสหรือน้ำสลัด และพริกเชอร์รี ปั่นรวมกันเป็นเพสต์ที่มีลักษณะเนียนเป็นเนื้อเดียว หรือมีลักษณะเป็นชิ้น ๆ (chunky) นอกจากนี้ยังมีพิเมนโตชีสรูปแบบท้องถิ่นต่าง ๆ ที่อาจเติมฮอร์สแรดิช, ครีมชีส, เกลือ, พริกไทยดำ, ซอสพริกลุยซีอานา, ซอสวุร์สเตอร์เชอร์, พริกเคเยน, ปาปริกา, ฆาลาเปญโญ, หอมใหญ่, กระเทียม และแตงกวาดองผักชีลาว
พิเมนโตชีสสามารถเสิร์ฟเป็นสเปรดบนขนมปังกรอบ, ขึ้นฉ่ายฝรั่ง, แผ่นแป้งข้าวโพดทอดกรอบ, ทอร์ทียาชิป หรือนำไปผสมกับไข่แดงเพื่อทำไข่ปีศาจ ใส่ผสมในกริตส์หรือโปะเป็นไส้ของแฮมเบอร์เกอร์กับฮอตดอก
นอกจากนี้ พิเมนโตชีสยังเป็นที่นิยมในประเทศฟิลิปปินส์ในชื่อว่า "ชีสปีมีเยนโต" (cheese pimiento)
ชื่ออื่น ๆ ที่ใช้เรียกขานพิเมนโตชีส เช่น "ปาเตแดนใต้" , "คาเวียร์แคโรไลนา"  และ "คาเวียร์แดนใต้"
โอมากาเซะ

โอมากาเซะ  เป็นวลีภาษาญี่ปุ่น ใช้ขณะสั่งอาหาร มีความหมายว่า "ตามใจ/แล้วแต่คุณเลย" โดยมาจากคำว่า "มอบความไว้วางใจ"  คำว่าโอมากาเซะนิยมใช้ทั่วไปสำหรับมื้ออาหารในร้านอาหารญี่ปุ่นที่ซึ่งลูกค้าเป็นผู้ให้เชฟเป็นคนคัดเลือกและเสิร์ฟอาหารพิเศษประจำฤดูกาล คำคู่ตรงข้ามของ "omakase" ในภาษาญี่ปุ่น คือ โอโกโนมิ (; โรมาจิ: "okonomi") ซึ่งแปลว่าการเลือกว่าจะสั่งอาหารอะไร 
ในขณะที่ภาษาอังกฤษแบบอเมริกันนิยมใช้โอมากาเซะในการเรียกภัตตาคารซูชิที่อิตามาเอะ (เชฟ) เป็นคนคัดสรรหรือจัดสรรให้ หรือคือตรงข้ามกับการสั่ง "อาหารจานเดี่ยว" ในภัตตาคารซูชิแบบโอมากาเซะ เชฟจะเป็นผู้เสิร์ฟอาหารทีละจานไล่เรียงกันไป เริ่มจากจานที่เบา ๆ ไปยังจานที่หนักขึ้น อย่างไรก็ตาม คำนี้ไม่ได้ใช้เรียกเฉพาะซูชิหรือปลาดิบ แต่ยังสามารถรวมถึงการย่าง, การนึ่ง และวิธีประกอบอาหารวิธีอื่น ๆ
ในมิชลินไกด์เขียนถึงโอมากาเซะไว้ว่า "มีประสบการณ์การทานอาหารหรูหราไม่กี่ชนิดที่จะได้รับการยกย่องเชิดชู หรือเทียบเคียงได้" กับโอมากาเซะ ลูกค้าที่รับประทานโอมากาเซะคาดหวังให้เชฟเป็นผู้รังสรรค์จานใหม่ ๆ และสร้างความตื่นตาตื่นใจในการคัดสรรจานอาหารที่นำมาเสิร์ฟ มื้ออาหารแบบโอมากาเซะจึงอาจเทียบเคียงได้กับ "ประสบการณ์ทางศิลปะ" ลูกค้าโดยทั่วไปมักได้รับประทานจานปลาคุณภาพสูงที่ราคาต่ำกว่าหากเลือกสั่งเป็นจานเดี่ยว